Sutil debuterte i Formel 1 i 2007 for det nederlandske laget Spyker F1, tidligere Midland F1/Jordan Grand Prix. Høydepunktet var under Japans Grand Prix da han fullførte på en sterk 9.-plass i kraftig regn. Etter løpet ble Vitantonio Liuzzi på 8.-plassen gitt en 25-sekunders straff for å ha forbikjørt under gulflagg, og plassen og det siste poenget ble da gitt til Sutil. Dette var hans første poeng i Formel 1.